AaB Håndbold og Daniel Svensson har tirsdag forlænget samarbejdet for de kommende tre år

Dermed vil Daniel Svensson også være at finde i AaB-trøjen de kommende tre sæsoner. Helt ind til 2010 bliver københavneren i Aalborg. Det glæder sportsdirektør Jan Larsen. - Daniel er en fantastisk håndboldspiller og bringer altid masser af gejst og vilje til hele holdet. Samtidigt har han talentet til at begå sig på allerhøjeste niveau, hvorfor han er en vigtig del af fremtiden for AaB Håndbold, udtaler Jan Larsen. Hos Daniel Svensson er der også stor tilfredshed med den nyindgåede kontrakt. - Jeg er meget glad for at kunne blive i AaB, hvor jeg har det rigtig godt med både holdkammerater og med at bo i Aalborg. Samtidig giver det mig ro at have fremtiden på plads, så nu ser jeg frem til en spændende sæson, siger Daniel Svensson. 25-årige Daniel Svensson kom til AaB i 2005 fra FCK Håndbold hvor han foreløbig er noteret for 24 kampe og 88 mål. Hertil kommer fire landskampe og ni mål for Danmarks A-landshold.